177 rétta - og leitamenn . Væri þá þurrt og gott veður , voru allir ungir menn kallaðir saman út á Glímuflöt , sem er í túninu norðanvert við fjósið . Hófst þar bændaglíma . Tveir menn voru skipaðir bændur , og til þeirra urðu allir glímumenn fyrst að ganga og kjósa um tvo hnappa í vestisbarmi ann - ars bóndans . Var liði svo skipt í tvo flokka eftir því , hvorn hnappinn menn kusu . Réð svo hvor bóndi yfir sínum flokki . Stóðu bændur svo í miðjum flokknum , þegar kosningunni var lokið , en liðsmenn þeirra skipuðu sér út frá þeim . Var svo teflt fram tveimur í einu , sínum frá hvorum , sem glímdu , þangað til annar hvor féll . Oft varð mikill munur á liðsmönnum bænda , svo að annar stóð einn uppi , þegar hinn átti eftir valda liðsmenn , og hafði þá mannlausi bóndinn engum á að skipa nema sjálfum sér . Fór það svo eftir atvikum , hvenær hann féll , en ef bænd - ur stóðu einir uppi , glímdu þeir úrslitaglímuna . — Faðir minn , Þorsteinn Jakobsson , lét bændaglímuna aldrei niður falla um réttir , er veður leyfðu . — Að glímunni lokinni var farið í skjaldborg . Var það hringur af mönnum , sem allir kræktu saman höndunum , en einn skyldi vera innan hrings og freista að stökkva yfir hann . I hvert sinn , sem hann tók sig á loft , átti einhver þeirra , sem skjaldborgina mynduðu , að sveifla sér á loft og krækja hann jafnharðan niður með fótunum . Ekki voru það nema léttleikamenn , sem stukku fallega út úr skjaldborg . — Faðir minn hafði æft handa - hlaup í æsku , og þótti það góð viðbót við aðra skemmtun , að hann brygði þeim fyrir sig . Meðal þeirra leitarmanna , sem bezt studdu að svona skemmtunum í bernsku minni , voru þeir Bakltakotsbræður , Þorsteinn og Þórður Halldórssynir , Þórð - arsonar , prests að Lundi , og þeir Hvítárvallabræður , Andrés og Þorbergur Fjeldsted . Þegar veður hindruðu útiskemmtanir , var gamanið minna , en þó ætíð gleði á ferðum fyrir þá , sem ekkert þurftu á sig að leggja til þess að hlynna að gestum . En öðru máli var að gegna með kvenfólkið , sem þurfti að annast gestina . Kom L. Úr byggöum Borgarfjarðar II 12